Imtella' Awwissu 25, 2021 - Aġġornata 26 Ta' Awwissu, 2021 9:01am Rapport: Glen Falzon Filmat: Lee Busuttil Tfajjel Portugiż ta' 5 snin ingħata għall-fostering mill-ġenituri tiegħu ħamest ijiem wara li twieled, minħabba d-diżabilità intelletwali. Il-koppja Noel u Chris Vella Galea ħadet il-briga u addottat lil dan it-tifel waqt li l-Portugall għadu għaddej minn mewġa oħra tal-pandemija. Issa ilu ġimgħa jgħix f'ambjent ta' għożża f'Malta flimkien ma' tifel ieħor ta' 9 snin li wkoll ġie addottat mill-Portugall mill-koppja Vella Galea. Għandu 5 snin. Il-ġenituri tiegħu kellhom inqas minn 20 sena meta twieled. Ma ridux iżommuh fosthom minħabba d-diżabilità tiegħu. Spiċċa f'ħoġor foster family fil-Portugall ħamest ijiem wara li twieled. Issa ilu ġimgħa jgħix f'ambjent ta' mħabba liema bħalha mal-koppja Noel u Chris Vella Galea permezz tal-addozzjoni. Malta għandna l-għodda kollha għaliha din. Però minkejja din il-kundizzjoni, it-tifel hu intelliġenti ħafna", qal Noel Vella Galea. Chris Vella Galea qal "dan hu t-tifel inħobbu kif inhu u ma tagħmilx differenza jekk it-tifel għandux hekk jew għandu hekk". It-tfajjel ingwalaha sew mat-tifel il-kbir tal-koppja Vella Galea li wkoll ġie addottat mill-Portugall. Daniel issa għandu 9 snin. Esperjenza sabiħa ħafna li t-tieni darba rġajna għaddejna minnha. Kellna x-xorti li nerġgħu ngħaddu minnha". Santiago diġà beda jibni rabta mal-ġenituri l-ġodda tiegħu . . . speċjalment ma' Chris. "F'din is-sitwazzjoni tiġi normali li t-tifel jibda jintegra miegħek bil-mod il-mod" Għall-koppja Vella Galea l-imħabba tirbaħ fuq kollox u ma jreġix l-argument li koppji gay mhux kapaċi jrabbu t-tfal.